cyanic-selkie/wikianc huggingface dataset:
הקרע ביהדות הונגריה
לקראת הקונגרס
במהלך מערכת הבחירות לקונגרס, שנקבעו ל-18 בנובמבר, ניהלו 'שומרי הדת' מאמצים נואשים לשכנע את הציבור הגדול באונטרלנד לתמוך בהם. הם נאלצו לתרגם את חומר התעמולה שלהם מגרמנית ליידיש עבור תושבי החבל הצפון-מזרחי. האדמו"ר צבי הירש פרידמן מליסקא, מנהיג החסידים, התנה שיתוף פעולה עמם בייצוג בהנהגה, וביקש שיוצהר כי האגודה מתנגדת לחוק חינוך חובה החדש – זה עבר ב-23 ביוני 1868, וחייב לראשונה כל ילד במדינה לחינוך ציבורי שש-שנתי – ותומכת בשימור מוסד החדר באופן בלעדי. אף המוניטין של ירמיה לעוו כמתנגד קנאי האפילו על המגעים; פרידמן, במכתבו לכת"ס, דרש כי יינתן "לשמור... הדת כל איש ישראל כמנהגו, אשכנזים כמנהגם וספרדים כמנהגם."
הנוכחים נחלקו בשאלת הסמינר, בו תמך הילדסהיימר. העניין הועבר להצבעה ישירות ונדחה, ללא שניתנה לו הזדמנות לשטוח את דבריו. הוא פרש יחד עם כמה מתומכיו במחאה על דרך ניהול האספה; בזכרונותיו התמרמר נגדה, וטען שמחצית מחבריה נאלצו להסכים לקו המוכתב מן השפה ולחוץ. הוא ראה בכך הוכחה לצדקת אזהרתו ל'שומרי הדת', כי יומרתם לאחד את האורתודוקסים מ"אייזנשטט ועד אונגוואר" תותיר אותם עם הקנאים האונטרלנדים בלבד. הוועידה קבעה לבסוף שלא רק שהסמינר אסור, אלא אסרה על כל שינוי בתוכנית הלימודים בישיבות. במקביל להתאספות נערכה גם פגישת מחאה מצומצמת באובודה, בה השתתפו רבנים אורתודוקסים מתונים עם כמה מעמיתיהם הנאולוגים. הנוכחים התקוממו על כנס 'שומרי הדת' והשוו אותו בנימה שלילית לוועידת מיכאלוביץ, שהונחתה אף היא על הציבור הרחב מבלי שום ניסיון להגיע לקונצנזוס.
המליאה
הדיונים נפתחו במגמה של פשרנות מצד המיעוט, ובתחילה היה להם טון חיובי: אחת ההחלטות הראשונות הייתה הבעת מחאה משותפת על קיום ירידי מסחר בשבת, שאילצו את המוכרים היהודים לחללה. ב-28 בדצמבר אף קרא קראוס לאמץ את ההצעות למוסדות אורתודוקסיים נבדלים בתוך הקהילה הכללית, שדחה לחלוטין בפברואר. כ"ץ העריך שרוח זו נבעה מהחשש שאטווש יכפה את החלטות הקונגרס. היא נמוגה במהרה, והיראים פנו לניסיונות לשתק את האספה על ידי הצעות שונות. בין היתר, ביקשו לשווא להחתים את כל רבני הארץ על מכתב הסכמה מפורט, מהלך שהיה מצריך חודשים.
הקונגרס ננעל לבסוף ב-23 בפברואר, עם קבלת מרבית תוכניות מחנה הירשלר. בין היתר, נקבע כי ניתן יהיה לקיים רק קהילה יהודית אחת בכל יישוב, וזו תנוהל על ידי ועד נבחר. גם הרב יועמד לבחירה, ויהיה כפוף לפיקוח הוועד. כמו כן נקבעו סדרי הבחירות למשרד היהודי הארצי שנועד לייצג את הקהילות מול הממשלה. הילדסהיימר ניסה לעכב את אשרור ההחלטה על הקמת סמינר בטיעון שמדובר בנושא דתי, אך במקביל נגרר למשא ומתן אודות התכנים שהיו אמורים להילמד, באמרו שתוכנית הוראה לפי השקפתו הייתה הופכת את העניין למקובל עליו. ההצבעה שאישרה את כינון המוסד חתמה את המליאה. האורתודוקסים, יחד עם מיעוט נאולוגי קיצוני, תמכו בחינוך סימולטני – שליחת ילדי היהודים לבתי-ספר כלל-הונגריים – ולא בחינוך ציבורי יהודי עצמאי, מחשש שהדוגמה שיספקו מורים יהודיים פרוגרסיביים תשפיע לרעה על התלמידים. עמדתם זו, שאף החסידים העדיפוה בדיעבד מאותם מניעים (האדמו"ר מליסקא התייעץ לאחר מכן אודות הקמת מוסד כזה בעירו), נומקה בטיעונים פטריוטיים של רצון בהשתלבות והעניקה להם נקודות בדעת הקהל הארצית.
הלשכה האורתודוקסית
ועדת הבדיקה הפרלמנטרית שבחנה את הנושא קבעה כי אכן מדובר בשאלה דתית ולא ארגונית, ונמנע מן המדינה לכפות עמדות בנושא זה. הפרלמנט קיבל את המסקנות פה אחד ב-18 במרץ 1870 – שושן פורים תר"ל, תאריך סמלי שנתפש בעיני העותרים כהוכחה להתערבות נסית. ב-2 באפריל קיבל אטווש את ההחלטה והורה להמשיך בהקמת הארגון הארצי אך להימנע מלחייב אנשים להשתתף בכך.
השפעות לטווח הארוך
היו מקרים בהם קהילות החליפו צדדים, התפצלו והתאחדו חליפות: במישקולץ הצטרף בתחילה הרוב לנאולוגים; ב-1875 הושגה פשרה עם המיעוט האורתודוקסי והכלל חבר לוועדת הביצוע, אך עוד באותה שנה התפלגו החסידים המקומיים ויצרו עדת סטטוס קוו משלהם. בטמשוואר, התפלג הציבור לשלושה קהלים כבר ב-1871. באויהל פרשו דווקא החסידים, שהיו מסוכסכים עם אב"ד העיר החדש אליעזר לעוו, והקימו קהילה אורתודוקסית. ב-1886 פילג גם לעוו הבן את הציבור שהותיר אביו וצירף את תומכיו לוועדת הביצוע. בעיר התקיימו מאז שתי עדות אורתודוקסיות נפרדות, ועוד אחת במעמד סטטוס קוו. תהליכים דומים, רבים מהם תוצאת סכסוכים מקומיים ואקראיים שיכלו עתה להתבטא באופן ממוסד, זעזעו קהילות רבות בהונגריה. באובודה ניסה מרדכי עמרם הירש לקדם את עמדת הסטטוס קוו, אך הקהילה הצטרפה כמעט מיד לקונגרסאים; הוא נותר לכהן עד 1880 כרב אורתודוקסי התומך בסטטוס קוו בתוך קהילה נאולוגית. הרב יואל אונגר מפקש, מבכירי המחנה היראי, שימש עד מותו גם כאב"ד סקסארד הנאולוגית.
התפישה הבדלנית שפיתחה האורתודוקסיה בממלכת הונגריה הייתה הקיצונית ביותר באירופה. נסיונותיו של רש"ר הירש להוביל מהלך דומה בגרמניה, נחלו הצלחה מעטה בדמותן של הקהילות הפורשות, שהקמתן התאפשרה לאחר שנחקק חוק מתאים ב-1876. במזרח אירופה, בה היה האיום על סמכות הרבנות המסורתית חלש, דחתה ההנהגה המקומית את נסיונותיהם של רבנים הונגריים ליזום התארגנות נבדלת דומה, וסירבה לפלג את הציבור היהודי גם משיקולים עקרוניים של אחדות העם. 'הקו ההונגרי' הגיע אף לארץ ישראל בתיווכו של הרב יוסף חיים זוננפלד, שהוביל את הקמת העדה החרדית כגוף נפרד מהוועד הלאומי.
קבוצה סדורה צפופה
לדוגמה, קבוצת המספרים הרציונליים צפופה: הממוצע החשבוני של כל שני מספרים רציונליים הוא רציונלי. לעומתה, קבוצת המספרים הטבעיים אינה צפופה: אין מספר טבעי בין 1 ל-2. גאורג קנטור הוכיח שקבוצת המספרים הרציונליים היא הקבוצה הסדורה היחידה (עד כדי איזומורפיזם) שהיא בת-מניה, צפופה, ונטולת מינימום ומקסימום.
הר סנט פיראן
לקריאה נוספת
• Gerry Shea, The Aspiring Hiker's Guide 1: Mountain Treks in Alberta, PP 132 - 133
הדמיית נתונים
מצוינות בגרפיקה סטטיסטית מורכבת מרעיונות מורכבים המועברים בבהירות, דיוק ויעילות.
ייצוגים גרפיים חייבים:
הפרובינציות המאוחדות של ריו דה לה פלטה
רקע
עד 1806 תת-הממלכה נהנתה משקט פנימי וחיצוני יחסי למעט כיבוש מזרח מיסיונס (Misiones) בידי פורטוגל בשנת 1801, צעד שנענה בתגובה רפה של ספרד. באותה שנה התחוללו הפלישות האנגליות (1806-1807) בהן כוחות בריטיים כבשו לזמן קצר את בואנוס איירס, מונטווידאו ומקומות נוספים בבנדה אוריינטל (La banda oriental - אורוגוואי של היום), כחלק מהמלחמות הנפוליאוניות. הפולשים גורשו על ידי המיליציות שהתארגנו על בסיס התושבים המקומיים ומנו כמה אלפי אזרחים - מהגרים אירופאים וקריאולים (צאצאים של מהגרים אירופאים).
TrueOS
TrueOS (נקראה בעבר PC-BSD) היא מערכת הפעלה דמוית Unix שמבוססת על מערכת FreeBSD. מטרת הפרויקט לקחת את בסיס המערכת FreeBSD ולהפוך אותה למערכת נוחה יותר לשימוש למשתמש המתחיל. בניגוד ל-FreeBSD, מגיעה המערכת הנ"ל עם ממשק משתמש מותקן מראש ומערכת התקנה גרפית. פרויקט PC-BSD מתהדר במנהל החבילות הייחודי שלו, TXZ., שמאפשר התקנה גרפית של תוכניות, זאת בניגוד לניהול החבילות של FreeBSD.
מאנש יוז'ף אסטרייכר
ביוגרפיה
מאנש יוז'ף אסטרייכר נולד באובודה להורים יהודים חסרי כל. לפני הוצאת כתב הסובלנות בשנת 1781, קריירות אקדמיות היו סגורות בפני יהודים בהונגריה ובאוסטריה, אך אסטרייכר בכל זאת המשיך בלימודיו והשלים את אותם תחילה במדעי הרוח. לאחר שסירב להוריו להמשיך בקריירה כסוחר התכונן לקריירה רפואית וסיים את לימודיו גם ברפואה בשנת 1780. לאחר פרסום כתב הסובלנות הוא הצליח להתקבל לסטאג' ובשנת 1782 קיבל תואר רופא. בינתיים עבד כרופא בית חולים באובודה. משם הוזמן לעיר זאלאגרסג כרופא הראשי של מחוז זאלה. לאחר שכתב בעבודת הדוקטורט שלו על המים המינרליים בבודה גם על אלה שבבלטונפירד, הוא מונה ב--12 בספטמבר 1785 גם לרופא של המרחצאות (ספא) בבלטונפירד. בין השנים 1785 עד 1806, עבד כרופא ראשי בבלטונפירד ותרם באופן משמעותי לפופולריות של הספא.
ברגן-בלזן
הקמת המחנה
מחנה ברגן-בלזן הוקם כמחנה מעבר שיועד בעיקר להחזקת יהודים לצורך "תוכנית ההחלפה". תוכנית ההחלפה הוצעה למשרד החוץ הגרמני ב-4 בפברואר 1943 על ידי ד"ר אלברכט; מטרתה הייתה לאסוף קבוצות קטנות של יהודים אירופאים, אלפים בודדים בסך הכל, בעלי אזרחות כפולה, בטרם שליחתם למחנות ההשמדה, לצורכי החלפה עם נתינים גרמנים בעלי השפעה שהיו עצורים בידי הבריטים והאמריקאים כתוצאה מכך הוחזרו מפלשׂתינה כ-300 אזרחים גרמנים (בתוכם היו נשים יהודיות פולניות אחדות שלא הייתה להן נתינות פלשׂתינית, ועל כן הוחזרו על ידי הבריטים). לצורך החלפות עתידיות הורה הימלר להכין רשימה של 1,600 יהודים בעלי קרובים בפלשׂתינה.
הגברת המשלוחים למחנה: 1944
מתחילת 1944 הגיעו לברגן-בלזן משלוחים שונים במסגרת "תוכנית ההחלפה" (Austauschjuden), עבור אלה שהוגדרו "יהודי מועדף", בהם כ-3,670 יהודים מהולנד, בעלי אזרחויות שונות, 200 מיהודי תוניס ומיהודי לוב שהועברו ממחנה פוסולי די קרפי, 200 נשים יהודיות צרפתיות שהיו נשואות לחיילים צרפתים וכמה מאות מיהודי יוגוסלביה. בסוף אפריל שוחררו 222 יהודים מתוך כ-1,300 יהודים שהיו במחנה והחזיקו בדרכון פלשׂתיני: הם הובאו לאיסטנבול דרך וינה, והגיעו לחיפה ב-10 ביולי. קבוצה נוספת של 301 אסירים בעלי דרכונים לטיניים שוחררה מברגן-בלזן ב-21 בינואר 1945, אך רק 126 מתוכם הצליחו להגיע לשווייץ, השאר הושארו במחנות בדרך.
ב-7 באוגוסט 1944 הוקם מחנה הנשים בברגן-בלזן. 12 אוהלים הוקמו לקליטת משלוחי הנשים. המשלוח הראשון הגיע ב-11 באוגוסט, ובימים שלאחריו אלפי נשים נוספות. המשלוחים כללו נשים יהודיות מפולין ומהונגריה שהובאו ממחנות עבודה במזרח עקב התקדמותו המהירה של הצבא האדום. בשל מצב בריאותן הטוב יחסית של נשים אלה נשארו מרביתן במחנה רק זמן קצר; עבורן היה המחנה רק תחנת מעבר אל מחנות עבודה נוספים.
ב-2 בדצמבר הוחלף פיקוד המחנה ובמקום אדולף האס (Haas) מונה יוזף קרמר, מי שהיה עד אז מפקד מחנה אושוויץ-בירקנאו. למן סוף דצמבר 1944 הובאו לברגן-בלזן אלפי אסירים יהודים ממחנות ריכוז שונים. עשרות אלפי יהודים הגיעו תשושים מהמזרח. תנאי המחיה במחנה, שלא היה ערוך לקליטת כמויות עצומות של אסירים, התדרדרו מאוד. שילוח נוסף היה מחובר תחת שליטה איטלקית.
רצח המוני, אסירי צעדות המוות: 1945
החל מינואר 1945 התדרדרו תנאי האסירים בברגן-בלזן במהרה, ועשרות אלפי אנשים מתו בו. חלקם גססו באיטיות ימים ושבועות ללא טיפול כלשהו. בחודש מרץ לבדו מתו בברגן-בלזן 18,168 אסירים.
בפברואר עמדה מנת המזון היומית של אסיר על ½ ליטר מים ופרוסת לחם או תפוח אדמה. פעמיים בשבוע היו האסירים מקבלים מנה של מים מעופשים רותחים שנקראה "קפה". בשבועות האחרונים לפני השחרור הופסקה אספקת המזון למחנה כליל.
שחרור המחנה על ידי הצבא הבריטי: אפריל 1945
ביום השחרור ובימים שלאחריו נגלו מראות קשים לעיני המשחררים. מרבית האסירים לא יכלו לזוז ממקומם, הם שכבו על הדרגשים חולים, עייפים, רעבים וצמאים. האסירים במחנה המשיכו למות במספרים גדולים: בימים שלאחר השחרור מצאו את מותם כ-14,000 אסירים. הבריטים, שנחרדו מזוועות המחנה, זרקו כמויות מזון עצומות אל הכלואים המורעבים; אלו שאכלו אוכל רב לאחר שנות רעב ארוכות – קיבתם לא יכלה לעכל את המזון, ורבים מהם מתו מאכילה מופרזת.
מחנה העקורים
מחנה העקורים היהודים הוקם במחנה השריון הגרמני לשעבר, בסמוך למחנה הריכוז, וכלל את משרדו של ועד יהודי מרכזי שייצג את הניצולים כלפי המשטר הצבאי הבריטי בצפון גרמניה. היה זה מחנה העקורים הגדול ביותר בגרמניה לאחר השואה.
שריר הירך הארבע-ראשי
עצבוב
השריר הארבע-ראשי מעוצבב על ידי שורשי העצב המותניים השני השלישי והרביעי (L2, L3, L4) דרך עצב הירך (Nervus femoralis).
אוריקייטה
אוריקייטה (מאיטלקית: orecchia - אוזן, והסיומת -etta - קטן) היא סוג של פסטה טיפוסית מפוליה, אזור בדרום איטליה. שמה בא מצורתה, שדומה לאוזן קטנה.
הנוף החקלאי בדרום אלנד
רקע גאולוגי
מישור הגיר נוצר על ידי פעולה קרחונית לפני עידן הקרח.
מסיבות אלו, אבן הגיר שבנוף החקלאי של דרום אלנד מכילה רישום מאובנים נדיר של יצורים ימיים אשר תרמו רבות להבנת התפתחותם של יצורים חיים רבים.
דאמאן ודיו
היסטוריה
מהמאה השמינית ועד המאה השלוש עשרה דאמאן ודיו היוו חלק מגואה, והיו תחת שלטון של ממלכה רג'פוטית שהוכנעה על ידי מוסלמים בשנת 1330. שלטון המוסלמים נמשך כ-200 שנים נוספות, עד אשר נכבש האזור על ידי הפורטוגזים, ששלטו בו במשך 450 השנים שלאחר מכן.
סיפור בתוך סיפור
וריאציות ורמות מורכבות
לעיתים מתקיים מצב בו יש יותר מרמה אחת של מורכבות, ובסיפור הפנימי עצמו נמצא סיפור פנימי נוסף. במקרים אחרים ייתכן שההפרדה בין סיפור המסגרת לסיפור הפנימי איננה חד משמעית או משתנה ככל שהנרטיב מתקדם. בספרו של איטלו קאלווינו, "אם בלילה חורפי עובר-אורח" מופיעים הפרקים הראשונים של לא פחות מעשרה ספרים שונים, שהדמות הראשית מנסה לקרוא אך בכל פעם מנועה מלעשות זאת מסיבות שונות. לבסוף מתגלה שאף שמות הספרים שהדמות הראשית מנסה לקרוא מתאימים זה לזה ויחד יוצרים משפט (או פואמה) העומד בעצמו כמעין סיפור קצר.
פלוריאנה
המול
המול (il Mall, בעבר באיטלקית Maglio - "מאליו") הוא ציר האורך העיקרי של העיר, והוא הוקם ב-1656 כמגרש משחקי פאיי-מאיי (Paille-maille), אביו של משחק הקרוקט, והוא שימש ככזה עד 1805, עת הפך לגן ציבורי. המול היא שדרה רחבה באורך של 550 מטר המהווה את המשכו לכיוון דרום-מערב של רחוב הרפובליקה בוולטה, והעוברת לאורך קו הרכס של חצי האי שברס. השדרה מובילה מהכיכר העגולה והגדולה שלפני שער העיר ולטה, ואשר במרכזה ניצבת מאז 1959 מזרקת טריטון. הכיכר משמשת כתחנת האוטובוסים המרכזית של האי מלטה כולו. בעבר הוליכה השדרה אל פורט דה בומב, אך כיום חוצצים ביניהם "גני ארגוטי" (Argotti Gardens), גנים בוטניים שבהם אוסף של קקטוסים. ליד הגנים ניצבים שלושה מבנים: במרכזו של המול ניצב פסל ישו המלך (Christ the King Monument), שהוקם כדי להנציח את הוועידה האוכריסטית שהתקיימה במלטה ב-1913. לאורך צידו הדרומי של המול משתרעת כיכר פובליוס הקדוש (Pjazza San Publiju), הבישוף הראשון של מלטה והקדוש המגן של העיר. מתחת לכיכר משתרעים אסמים בצורת פעמונים תת-קרקעיים (il-fosos tal-Furjana) אשר הוקמו בין השנים 1847-1851 ופתחיהם מכוסים באבנים גדולות. בכיכר ניצבת כנסייה המוקדשת לפובליוס הקדוש והמשמשת ככנסיית הרובע של העיר. בניית הכנסייה החלה ב-2 באוגוסט 1733 והיא הוקדשה ב-28 במרץ 1792, לאחר עיכובים ארוכים שנבעו ממחסור במשאבים. בחזית הכנסייה ניצב פסלו של הקדוש, ועוד ניצב בכיכר פסלו של דה ויליינה.
התרסקות האנטונוב בג'ובה
התאונה
ב-4 בנובמבר המריא מטוס תובלה רוסי מדגם אנטונוב An-12BK משדה התעופה הבינלאומי בעיר ג'ובה בדרכו למדינת הנילוס העליון שבצפון-מזרח המדינה. מיד לאחר ההמראה החל המטוס לאבד גובה, מסיבה שעדיין איננה ברורה, עד שהתרסק לאחר שפגע בגדה המזרחית של נהר הנילוס הלבן הסמוך לנמל התעופה. בעקבות הפגיעה נהרגו 41 אנשים, כ-20 אנשי צוות ונוסעים והשאר אנשים שנפגעו על הקרקע כתוצאה מההתרסקות.
היינריך להמן-וילנברוק
פרגטנקפיטן היינריך להמן-וילנברוק (בגרמנית: Heinrich Lehmann-Willenbrock; 11 בדצמבר 1911 - 18 באפריל 1986) היה מפקד צוללת בקריגסמרינה בגרמניה הנאצית במלחמת העולם השנייה. הוא מדורג כשישי מבין מפקדי הצוללות המצליחים ביותר בקרב האטלנטי נגד בעלות הברית. הוא פיקד על ארבע צוללות, כולל U-96, צוללת מסוג VIIC, שזכתה להכרה רחבה כאשר אחד מהסיורים שלה תועד ופורסם על ידי חבר מלווה בחברת התעמולה לותר-גינטר בוכהיים. ללהמן-וילנברוק הוענק עיטור צלב האבירים של צלב הברזל עם עלי אלון. סיפור ה-U-96 עובד בסופו של דבר למיני סדרה וסרט בשם Das Boot, בו מילא את תפקיד הקפטן יירגן פרוחנוב.
מלחמת העולם השנייה
להמן-וילנברוק הועבר לזרוע הצוללות של חיל הים הגרמני באפריל 1939. לאחר שירותו כקצין בכיר ב-U-8, הועלה לדרגת קפיטן-לויטננט ומונה למפקד U-5 בדצמבר 1939. הסיור הראשון שלו, שנמשך 15 יום, היה לאורך חופי נורווגיה במהלך מבצע הרטמוט, פעולת הצוללות לתמיכה בפלישה לנורווגיה.
אנדרטת ג'יימס א. גרפילד
'''אנדרטת ג'יימס א. גרפילד (באנגלית: James A. Garfield Monument''') היא אנדרטה הממוקמת בסמוך לקפיטול, במפגש רחוב פירסט עם שדרת מרילנד, בוושינגטון בירת ארצות הברית. האנדרטה הוקמה לזכרו של נשיא ארצות הברית ג'יימס א. גרפילד שנבחר בשנת 1880 ונרצח על ידי צ'ארלס גיטו בשנת 1881 לאחר כהונה של ארבעה חודשים בלבד.
יוסף ונונו
ביוגרפיה
כיום הוא משמש כיועץ עסקי.
תרזה ברגנצה
ביוגרפיה
נפטרה בסן לורנצו דה אל אסקוריאל.
ויסבי
תיאור
החומה המקיפה את העיירה נבנתה במהלך המאה ה-13 ושונתה במאה ה-14, ואורכה הכולל הוא 3.5 ק"מ. ללא מגדלי השמירה, הגובה המרבי של החומה הוא 6 מטרים. מגדלי השמירה נבנו בשלהי המאה ה-13, והחומה הוגבהה ב-3-4 מטרים, כאשר מהצד הפנימי שלה נבנה מדף שעליו השומרים יכלו ללכת. מחוץ לחומת העיירה נבנו סוללות וחפירים, ואלו שבצפון העיירה השתמרו בצורה הטובה ביותר.
הבניין שהשתמר בצורה הטובה ביותר הוא בית המרקחת בסטרנדגאטאן. החדרים בקומת הקרקע וקומת הגג של הבניין בנויים עם קמרונים, יש בהם מרתף, באר מים, ובהיקפם של הבניינים משובצים חלונות ופתחים. בניינים ידועים אחרים הם בית פון לינגן בסאנקט האנסגאטאן ומספר בניינים ברחובות הצרים המובילים אל הנמל.
שלומי שם-טוב
ביוגרפיה
את לימודי הפסנתר החל אצל הדסה ביריביס והמשיך אצל אריה ורדי באקדמיה למוזיקה על שם רובין בתל אביב. הוא בוגר התיכון לאמנויות תלמה ילין והשתתף ביחידת הנגנים הצעירים של מרכז טארג למוזיקה בעין כרם, ירושלים. את שירותו הצבאי עשה כמוזיקאי מצטיין.
זחל"ם M3
דגמים
מלחמת העולם השנייה
-חברת וייט:
אליסטר בלאק
NXT (2016–2019)
בחודש יוני 2016 דווח שבאדג'ן חתם על חוזה עם ה-WWE ונשלח למחלקת הפיתוח של הארגון ב-19 באוקטובר. ב-11 בנובמבר ערך באדג'ן את הופעת הבכורה שלו (הלא הטלוויזיונית) בזירה בניצחון בקרב נגד לינסה דוראדו הפורטוריקני. ב-7 בינואר 2017 באדג'ן הכריז שהוא יתאבק להבא תחת השם אליסטר בלאק. ב-15 בינואר ערך הופעה מפתיעה במסגרת טורניר אליפות בריטניה בקרב נגד נוויל.
פרומואים על בואו של בלאק החלו להיות משודרים ב-8 במרץ לקראת הופעת הבכורה שלו בזירה באירוע NXT TakeOver: Orlando. באירוע זה התאבק בלאק נגד אנדרדה "סיין" אלמאס וניצח. ב-10 במאי ניצח את סזאר בונוני הברזילאי.
הרוסטר הראשי (2019–2020)
ב-18 בפברואר בתוכנית Raw, בלאק הוצג כאחד מארבעת המתאבקים אשר יערכו את הבכורה שלהם במהלך התוכנית; בתוכנית זו, הוא ניצח את אליאס. לילה לאחר מכן בתוכנית סמאקדאון, בלאק ערך את הבכורה שלו בתוכנית, כשרשם ניצחון בקרב יחידים על אנדרדה. ב-25 בפברואר בתוכנית Raw, בלאק וריקושט ניצחו את אלופי הזוגות של Raw, הריבייבל (דאש ויילדר וסקוט דוסון). לילה לאחר מכן בתוכנית סמאקדאון, השניים ניצחו את רוסב ושינסקה נקאמורה. ב-4 במרץ בתוכנית Raw, בלאק וריקושט התחרו על אליפות הזוגות של Raw נגד הריבייבל בקרב שבסופו בובי רוד וצ'אד גייבל הגיעו ותקפו את הריבייבל כדי להעניק לריבייבל את הניצחון כתוצאה מפסילה. לילה לאחר מכן בתוכנית סמאקדאון, בלאק וריקושט ניצחו את הבר (סזארו ושיימוס). באירוע פאסטליין, שנערך ב-10 במרץ, בלאק וריקושט נטלו חלק בקרב הזוגות המשולש על אליפות הזוגות של Raw, נגד האלופים, הריבייבל, ונגד בובי רוד וצ'אד גייבל, אך לבסוף בקרב זה הריבייבל שמרו על חגורות האליפות בהצלחה. ב-25 במרץ, בלאק וריקושט ניצחו את הריבייבל בקרב שאינו היה על תואר אליפות הזוגות. ב-1 באפריל, בלאק וריקושט הפסידו לריבייבל כתוצאה מספירת חוץ וכשלו בניסיונם לזכות בחגורות אליפות הזוגות של Raw. לילה לאחר מכן בתוכנית סמאקדאון, בלאק, ריקושט והאוסוס ניצחו את רוסב, נקאמורה והבר. באירוע רסלמניה 35, שנערך ב-7 באפריל, בלאק וריקושט השתתפו בקרב זוגות מרובע על אליפות הזוגות של סמאקדאון אשר כלל את אלופי הזוגות, האוסוס, הבר (סזארו ושיימוס) ורוסב ושינסקה נקאמורה; קרב שבסופו השניים כשלו בניסיונם לזכות בחגורות האליפות, כשהאוסוס הגנו על התארים בהצלחה. לילה לאחר מכן בתוכנית Raw, בלאק וריקושט ניצחו את בובי רוד וצ'אד גייבל. ב-9 באפריל בתוכנית סמאקדאון, בלאק, ריקושט ועלי ניצחו בקרב שלושה נגד שלושה את אנדרדה, רוסב ושינסקה נקאמורה.
מסעי הצלב
מסע הצלב האלביגנזי
מסע צלב זה יצא לדרך בשנת 1209 על מנת להשמיד את הכופרים בדרום צרפת. היה זה חלק ממאמץ בן עשורים אחדים, שהתייחס פחות לנצרות ויותר לניסיון השליטים בצפון צרפת להרחיב שליטתם אל הדרום. בסופו של דבר הושמדו הן הכופרים והן המדינות העצמאיות בדרום צרפת.
מסעי הצלב בתרבות המודרנית
מסעי הצלב היוו השראה לסופרים ומשוררים רבים. ספרו של עמוס עוז - "עד מוות", עוסק בפרעות ביהודים שנלוו למסעי הצלב.
חינוך בישראל
מוסדות החינוך הפורמלי כוללים גני ילדים, בתי ספר יסודיים, חטיבות ביניים ותיכונים. בישראל תלמידים מחויבים להשתתף בלימודים במשך 13 שנים: גן חובה ועוד 12 שנות לימוד (כיתות א' - י"ב). משרד החינוך מפקח על בתי הספר באמצעות מפקחים ומורים בתפקידי הדרכה. רוב ההוצאה על חינוך (72.5%) היא עלות העבודה. בשנת 2011 87% משירותי החינוך ניתנו במוסדות חינוך של הממשלה, הרשויות המקומיות ומלכ"רים שרוב המימון שלהם ממשלתי כדוגמת רשת אורט ועמל.
הזרם הכללי
הזרם המשמעותי והגדול ביותר בקרב הזרמים, בו התחנכו נכון לשנת 1948 כ-50% מהיהודים. זוהה אידאולוגית עם הציונים הכלליים אם כי מבחינת התכנים היה אכן כללי, כשמו.
זרם המזרחי
רעיון ההקמה של זרם חינוכי דתי-לאומי הועלה עם ייסודה של תנועת המזרחי על ידי הרב יעקב ריינס בווילנה, ולקראת יישומו יצא הרב יהודה לייב מימון בתרס"ה (1905) לארץ ישראל. ראשית החינוך ברוח זו היא בתלמוד התורה "אחווה" ביפו, שהפך ל"תחכמוני".
הזרם של אגודת ישראל
במהלך השנים הבאות גדל מאוד זרם החינוך של אגודת ישראל וזאת בעיקר לאור שיעור הילודה הגבוה במיוחד במגזר החרדי, ונתמך גם מגל החוזרים בתשובה שחלקם הסתפחו לציבור החרדי. גידול זה לא היה מתאפשר לולא התמיכה הרחבה שקיבל זרם החינוך מהממשלה.
מערכת החינוך במגזר הערבי בישראל
בעשור השלישי למדינת ישראל (שנת תשכ"ח עד שנת תשל"ח) עלה באורח ניכר חלקו של החינוך הערבי במערכת החינוך: במשך עשור זה חל גידול של כ-130% במספר התלמידים הערבים בישראל (מכ-70,000 לכ-160,000 תלמידים). הגידול נבע בחלקו משיעורי הילודה הגבוהים במשפחות הערביות ומהקפדה רבה יותר של הממשל על ביצוע חוק חינוך חובה, אך בעיקר כתוצאה משיפור התנאים הכלכליים של האוכלוסייה הערבית, מהשינויים בתפיסת החינוך בחברה הערבית ובמודעות לחשיבותו של החינוך הפורמלי. הגידול הניכר בחינוך הערבי - משיעור של עשירית ממערכת החינוך לכמעט שישית מהמערכת - חייב היערכות חדשה ומשאבים חינוכיים משמעותיים. אולם, ההיערכות לא הייתה מספקת והמשאבים לא תמיד ניתנו.
VAR (כדורגל)
ההליך
הסטנדרט עבור שינוי ההחלטה המקורית של השופט, הוא אם הייתה "שגיאת שיפוט ברורה", שלפעמים מורחב ל"שגיאת שיפוט ברורה ומובֶנת מאליה".
יחסי אקוודור–סין
הסכמי הלוואות
זמן קצר לאחר שנכנס לתפקידו ב-2007, הנשיא רפאל קוראה הכריז על נתח גדול מהחוב הזר של אקוודור בסך 3.2 מיליארד דולר "לא לגיטימי" ו"מתועב", והמדינה נכשלה בשנה שלאחר מכן. עם אקוודור שנחשבת לזויה בשוקי האשראי ומתקשה לשמור על הכלכלה שלה סולבנטית, פטרוצ'יינה, חברת הנפט והגז הסינית והזרוע הרשמית של חברת הנפט הלאומית של סין (CNPC), הציעה חבל הצלה ביולי 2009, והלוותה מיליארד דולר לאקוודור. עסקת ה"מימון מראש" הייתה אמורה להיפרע במשך שנתיים ונושאת ריבית של 7.25 אחוזים. חלק מהסכם ההלוואה קבע כי PetroEcuador, חברת הנפט הממשלתית של אקוודור, תמכור את הנפט האמזוני לפטרוצ'יינה. אקוודור התחייבה ל-96,000 חביות ליום לחברות סיניות.
נפט האמזונס
בנוסף, הפארק הלאומי יאסוני, כולל גושי ה-ITT, מצטיין בעולם בשל העושר הביולוגי יוצא הדופן שלו על פני קבוצות טקסונומיות (דו-חיים, ציפורים, יונקים, צמחים, חרקים ודגים). מתוכם, מספר לא מבוטל נמצא בסכנת הכחדה עולמית, כלומר, רשום על ידי ה-IUCN בסכנת הכחדה קריטית, בסכנת הכחדה או פגיע. אלה כוללים 13 מיני בעלי חוליות מתועדים וכ-56 מיני צמחים משוערים; 15 מינים נוספים של בעלי חוליות נמצאים בסכנת הכחדה. פיתוח נפט נוסף ב-Yasuní מסכן את המינים הללו שכבר מאוימים בקנה מידה עולמי, כמו גם את עושר המינים המדהים של הפארק וערכי השימור שלו. נערכו מספר מחקרים מדעיים המוכיחים שיש להפסיק מיידית כל פעילות נפט חדשה וסלילת כבישים ביאסוני.
יאיר כץ
ייצוג עובדים
נשוי לאודליה ואב לשלוש בנות.
אבלה
מצב אבלה כיום
מאז שנחסם לכניסת חוקרים מרחבי העולם, הממצאים באתר היו נתונים לביזה מתמדת, ובמהלך מלחמת האזרחים בסוריה האתר ניזוק בצורה משמעותית, ועלה חשש כבד שממצאים רבים (ביניהם הארכיון) הושמדו כליל.
בולי מדינת ישראל - שנת 1958
יום העצמאות
המעצב שילב בכל אחד ממרכיבי הבול את המספר 10: 10 עלים צומחים מן המנורה, המנורה מורכבת מעשרה קווים, וגם אותיות המילה "ישראל", המעוצבות על פי הכתב של המגילות הגנוזות, מורכבות מעשרה קווים. להלן ריכוז המידע על הנפקת הבולים:
מועדים לשמחה
הבולים עוצבו בידי צבי נרקיס. להלן ריכוז המידע על הנפקת הבולים:
תערוכת העשור
הבול עוצב בידי מקסים וגבריאל שמיר. להלן ריכוז המידע על הנפקת הבולים:
החיים על פי אגפא
הפקה ופרסים
"החיים על פי אגפא" נחשב לאחד מסרטיו החשובים והמצליחים ביותר של דיין. בתקופה בה ירד מספר צופי הקולנוע עקב השפעת הטלוויזיה, נהנה הסרט מהצלחה מסחרית ניכרת ומכר כ-350,000 כרטיסים בישראל. כמו כן, הסרט זכה ב-9 פרסי אופיר והיה מועמד לפרס דוב הזהב בפסטיבל ברלין, שם זכה דיין בציון לשבח על הבימוי. הסרט זכה לשבחים אדירים בזכות נושאיו, ביקורתו על החברה הישראלית וסצנת הטבח בסוף הסרט שאותה ביקשה קרן הקולנוע הישראלי לבטל.
משה שהם (שטיינפלד)
קורות חייו
נולד בבנדין, פולין, י"ז טבת תרמ"ז (1887), לאביו דב (דוב בעריש, מצאצאי ר' דב-בר ברגר (גרבר), ולאמו שושנה (רוזלה) בת ר' מרדכי רייך מבנדין (משפחה גדולה של למדנים וחסידי רדומסק של "תפארת שלמה").
אביו היה מהנחטפים באונס בילדותם ("גזרת הקנטוניסטים") לצבא ניקולאי הראשון,, שרת שנים רבות בצבא ואחרי שחרורו התמסר ללמוד תורה ובשנותיו האחרונות היה רב בבנדין.
מיכאל גורביץ'
ביוגרפיה
היה במאי בית בתיאטרון "הבימה" במשך שש שנים. בשנת 2001 החל לשמש כבמאי וכמנהלו האמנותי של תיאטרון החאן בירושלים. בשנת 2016, פורסמו טענות של שתי שחקניות על מה שהגדירו כהתנהגות בלתי הולמת מצדו; גורביץ דחה את הטענות. ועדת בדיקה מטעם החאן מצאה שלא עבר על החוק וכהונתו הוארכה עד 30 בנובמבר 2018. בסוף 2018 הגישו נגד גורביץ' שלוש בוגרות ניסן נתיב תלונה למשטרה, בדבר הטרדה מינית, בעילה אסורה תוך ניצול יחסי מרות וניצול מיני והתעללות נפשית. בעקבות התלונות גורביץ הפסיק את עבודתו בהסכמה עם הנהלת בית הספר. בינואר 2020 החליטה פרקליטות מחוז תל אביב על סגירת התיק מחוסר אשמה.
הנזירה (ספר, 1796)
הנזירה (בצרפתית: La Religieuse; באנגלית: The Nun או Memoirs of a Nun) הוא רומן צרפתי מהמאה ה-18 מאת דני דידרו. כתיבת הספר הושלמה כבר בשנת 1780, אך הספר לא ראה אור עד לשנת 1796, כ-12 שנה לאחר מותו של דידרו.
אודות הספר
הספר עובד מספר פעמים לקולנוע, הבולטים שבהם היו סרטו משנת 1966 של הבמאי ז'אק ריווט בכיכובן של אנה קארינה וליזלוטה פולבר וסרטו משנת 2013 של גיום ניקלו בכיכובה של איזבל הופר.
מעגל האוריאה
מעגל האוריאה (או מעגל השתנן) הוא מסלול מטבולי המתרחש במרבית היצורים החיים שמטרתו היא לסלק את עודפי האמוניה מהגוף על ידי המרתה לאוריאה. מעגל האוריאה התגלה על ידי הרופא והביוכימאי ממוצא יהודי הנס אדולף קרבס בשנת 1932 והיה למסלול המטבולי הראשון שהתגלה אי פעם. ביונקים מתרחש המסלול בתאי הכבד בלבד.
טנק מערכה
החימוש העיקרי של טנק המערכה הוא תותח רב-תכליתי בקליבר גדול. טנקי המערכה הראשונים נשאו תותחים בקוטר של 75–100 מילימטר, אך מכיוון שעם השנים עברו תפקידי הטנק הכבד לטנק המערכה וכתוצאה ממירוץ חימוש בין המיגון לתותח, נושאים טנקי מערכה מודרניים תותח בקוטר 105, 120 או 125 מילימטר. התותח מאפשר לטנק השמדת טנקים אחרים, השמדת רכבים "רכים" (כגון נגמ"שים וכלי רכב בעלי מיגון קל) והשמדת חי"ר. לכל מטרה יש סוג תחמושת ייעודי (אם כי יש סוגי תחמושת רב-תכליתיים).
הכוח החזק
רוב המסה של האדרונים מקורה באנרגיית השדה של הכוח החזק, היא אנרגיית הקשר הכרומודינמית. כך, לדוגמה, פרוטון הוא בעל מסת מנוחה של כ-938 MeV, כאשר סכום מסות המנוחה של שלושת קווארקי הערכיות (valence quarks) שבתוכו הוא כ-9.4 MeV בלבד. הווה אומר, כ-99% ממסת הפרוטון אינם מגיעים ממסת המנוחה של קווארקי הערכיות, אלא מהאנרגיה של הכוח החזק. מכיוון שמרבית המסה של האטומים מרוכזת בנוקליאונים, יחד עם העובדה שאטומים הם אבני הבניין של כל החומר המוכר, הרי כמעט כל המסה של החומר המוכר היא למעשה אנרגיה של הכוח החזק.
פוסידון
פוסידון ברומא
בניגוד ליוונים שהוקירו וכיבדו עד מאוד את פוסידון, הרומאים כיבדו אותו פחות וגם אלה שכיבדו אותו במיוחד עשו זאת מתוך פחד בדרך כלל, תיארו את נפטון - הוא פוסידון היווני - בעיקר כאל הסוסים. נפטון נחשב לפטרונם של מרוצי הסוסים, ואחד ממקדשיו הוקם ליד מסלולי המרוצים ברומא. מקדש נוסף לכבודו הוקם בקמפוס מרציוס (25 לפנה"ס) ושם נחגגה הנפטונליה, יום החג החשוב ביותר של נפטון, ב-23 ביולי.
פוסידון ואתנה
אחד המיתוסים הידועים ביותר אודות פוסידון מתאר את תחרותו עם אחייניתו אתנה, אלת החכמה ותכסיסי המלחמה, על תואר האל-פטרון של העיר אתונה. השניים הסכימו שכל אחד ייתן לאתונאים מתנה אחת והאתונאים יחליטו איזו מתנה הם מעדיפים. פוסידון הכה על האדמה עם קלשונו, ומעיין התפרץ מהבקע, אך המים היו מלוחים ולא שימושיים במיוחד. לעומתו, אתנה העניקה לאתונאים את עץ הזית הראשון שלהם. האתונאים העדיפו את מתנתה של אתנה, כיוון שהעץ נתן להם מזון, שמן ועץ לבניה, והפכו אותה לפטרוניתם. בנוסף בחלק המיתוסים ישנו סיפור שאתנה הייתה המאהבת של פוסידון והוא הכעיס אותה ובזה נגמר הרומן ביניהם.
על אף עימות זה, פוסידון ואתנה שיתפו פעולה מספר פעמים. הם בנו את המרכבה הראשונה- אתנה בנתה את המרכבה ופוסידון יצר ואימן את הסוסים. אתנה גם בנתה את הספינה הראשונה, המפליגה על פני הימים והאוקיינוסים, שפוסידון הוא שליטם. השניים שיתפו פעולה גם במלחמת טרויה, ונלחמו לצדם של היוונים כנגד הטרויאנים.
ענקי עידן הקרח
ענקי עידן הקרח (באנגלית: Ice Age Giants) היא תוכנית טלוויזיה דוקומנטרית ששודרה בערוציי חברת ה-BBC: BBC Two ו-BBC Two HD וכן בערוץ דיסקברי בין מאי ליוני 2013. הסדרה בת 3 פרקים באורך 60 דקות, המוגשת בידי החוקרת הבריטית ד"ר אליס רוברטס.
סדרה זו מציגה במחקרים לצד הנפשה של היצורים הגדולים, המגה-פאונה, שחיה בסוף הפליסטוקן בעידן הקרח האחרון.
מטריצת בלבול
דוגמה
השנייה, "שלילי-כוזב" (False-Negative (FN)), כאשר הסיווג בפועל חיובי והסיווג החזוי שלילי (1,0). כלומר, המודל סיווג באופן כוזב תוצאה חיובית כשלילית.
מטריצת בלבול עם יותר משתי קטגוריות
מטריצת בלבול אינה מוגבלת לסיווג בינארי (1 או 0) וניתן להשתמש בה גם במודלים המסווגים למעלה משני משתנים. זאת, להבדיל ממטריצת הבלבול לעיל, בה המסווג מכריע בין שני מצבים בלבד: חיובי ושלילי.
במטריצה להלן, המודל נדרש להבחין בין חתולים, כלבים וארנבים.
מתוך שישה כלבים, המודל חזה אחד כארנב ושניים כחתולים.
ויליאם לוי
קריירה
בשנת 2013 שיחק בטלנובלה "בלב הסערה" (la tempestad) לצד חימנה נאברטה. הסדרה זכתה להרבה תגובות חמות ולשלל פרסים.
שדה גלובלי
במתמטיקה, המונח שדה גלובלי מתייחס לשדה שבו מתקיימת נוסחת המכפלה (ראו להלן). אמיל ארטין ו- C. Nesbitt הוכיחו ששדות כאלה שייכים לאחת משתי משפחות:
מסנני צ'בישב
מסנן מסדר ראשון
ניתן לראות שזהו מסנן מעביר תדר נמוך וחוסם תדר גבוה.
F-14 טומקט
שירות
המטוס לא נמכר בהצלחה למדינות זרות, בגלל מחירו הגבוה וחוסר היכולת שלו לתקוף מטרות קרקע. בנוסף לצי האמריקאי, מחזיק חיל האוויר האיראני ב-79 מטוסים מסוג זה, שנרכשו לפני המהפכה האיסלאמית ב-1979. בנוסף חיל האוויר הישראלי בחן את המטוס, אך בסוף בחר בF-15 איגל.
רוני דואני
מוזיקה
בין השירים באלבומה ניתן היה למצוא מספר גרסאות עבריות ללהיטי פופ מחו"ל, הדואט "מאמינה בך" עם הראפר "הצל" והדואט "פועם בגללך" עם בוריס סולטאנוב, שהשתתף בתוכנית הטלוויזיה "כוכב נולד". כמו כן יצא במסגרת האלבום חידוש לשירו של הזמר אדם "סוד", שכתבה אלונה קמחי והלחין יזהר אשדות. הקליפ לשיר הופק במימון מסחרי, והיה גדוש בפרסומות לשטראוס וחברות אחרות. המועצה לשידורי כבלים ולווין, החליטה לצרף שקופית המבהירה כי מדובר בתכנים פרסומיים.
בשנת 2020 השתתפה במסגרת חגיגות ה-40 לפסטיגל ככוכבת עבר שהשתתפה בארבעה מופעים, זהו שובה של דואני למופע תשע שנים לאחר הופעתה האחרונה.
בשנת 2022 הוציאה הזמרת נונו גרסת כיסוי נוספת לשיר "סוד" במסגרת אלבום הבכורה שלה סטטוס. בגרסה זו השתתפו גם רוני דואני ואדם. בהמשך השנה הוציאה את הסינגל "בא לי זריז" שהופק על ידי ג'ורדי. באותה שנה הוציאה מיני-אלבום שכלל גרסאות חדשות ל-3 להיטי העבר "סופרפטאר", "סוכריה" ו"אדוני" (האחרון יחד עם נונו) ורמיקס לסינגל האחרון שלה "צ'יל".
יאנוס (ירח)
מסלול
לפי קפלר הירח הפנימי ישלים את מסלולו מהר יותר בגלל שהיש לו פחות היקף להשלים - כאשר הירח הפנימי חולף על פני הירח החיצוני הם משפיעים כבידתית על כל אחד מהם ולכן מקבלים מומנטום.
פנקיסטיסקופ
פלטו, שחקר את התמדת רישומי האור על רשתית העין, הבין שהדימוי שנחשף לרגע מותיר את רושמו על הרשתית גם אחרי שנעלם: "אם מספר אובייקטים הנבדלים באופן רציף בצורתם ובתנוחתם מוצגים לעין בזה אחר זה במקטעים מהירים וסמוכים, הרשמים שהם מפיקים על הרשתית יתערבבו יחדיו כך שניתן יהיה להאמין שאובייקט יחיד משנה את צורתו ואת תנוחתו."
קרחון פריטו מורנו
נתונים פיזיים
פריטו מורנו, המרוחק 78 קילומטרים מהעיירה אל קלפטה, הוא אחד מ-48 הקרחונים הניזונים משדה הקרח הפטגוני הדרומי בהרי האנדים (פוטנציאל המים המתוקים השלישי בגודלו בעולם לאחר אנטארקטיקה וגרינלנד). שטחו של הקרחון 250 קמ"ר, אורכו כ-30 ק"מ ועומקו מגיע עד לכ-700 מטר. הקרחון מתקדם לכיוון אגם ארגנטינה (Lago Argentino) במהירות של שני מטר ליום (כ-700 מטר בשנה). בחזיתו אל האגם רוחבו מגיע ל-5 ק"מ, גובהו הממוצע 60 מטר מעל פני הים, ועומק הקרח הכולל הוא 170 מטר.
אלכסנדר אגריקולה
סגנון מוזיקלי
אגריקולה כתב מיסות, מוטטים, מוטט-שאנסונים, שירים חילוניים בתבניות הקבועות (formes fixes) שהיו שכיחות אז בשימוש כמו הרונדו והברז'רט ושאר צורות השאנסון, ומוזיקה אינסטרומנטלית. הרבה מן המוזיקה האינסטרומנטלית שלו התבססה על מוזיקה חילונית משל ז'יל בנשואה או אוקכם. רבות מן היצירות האלה נעשו פופולריות מאוד בשלהי המאה ה-15.
בובי ובובה
המחזמר
הסדרה עובדה ב-2004 למחזמר לילדים שעיבד וביים עידן עמית ושיחקו בו:
לוסיאנה סואוזה
קורות חייה
סואוזה נולדה בסאו פאולו, ברזיל, למשפחת מוזיקאים. את הקריירה החלה כזמרת ג'ינגלים ופסי-קול ועד גיל 16 כבר היו מאחוריה כ-200 הקלטות אולפן (הראשונה בהן בהיותה בת שלוש). למדה בבית הספר הגבוה למוזיקה ברקלי במגמת ג'אז, ובעלת תואר שני בלימודי ג'אז מקונסרבטוריון ניו אינגלנד. מתגוררת כיום (2007) בניו יורק ומלמדת במנהטן סקול אוף מיוזיק.
אן מקלווה
בסרטים
ג'ני בוס גילמה את אן בסרט משנת 1972 בשם "הנרי השמיני ושש נשותיו".
קת'רין סיגינס גילמה את אן בסרט דוקומנטארי על נשותיו של הנרי בבימויו של דייוויד סטארקי בשנת 2001.
המועצה הלאומית של נשים יהודיות
פעילות החל ממלחמת העולם הראשונה
במהלך מלחמת העולם הראשונה, המועצה גייסה כספים בשיתוף עם הצלב האדום למען נפגעים במהלך מלחמה. מתנדבות ועובדות המועצה הדריכו בתחום הבריאות והחינוך (לימודי אנגלית ויהדות) מהגרים יהודים ולא יהודיים. השתלבות המהגרים היהודים, בייחוד ממעצמות המרכז, בחברה האמריקאית הייתה מטרה משמעותית ביותר לנשות NCJW, מאחר שהם סבלו מחשדנות הן בגלל מוצאם והן בגלל דתם. פעילות המועצה בתקופה זו ייצרה גוף ידע משמעותי בטיפול במהגרים. לימים הוכרה תרומתה של המועצה בתחום זה לעבודה סוציאלית.
Twilight (פסקול)
עם יציאתו, נכנס הפסקול אל המקום הראשון במצעד הבילבורד 200.
מוזיאון השומרוני הטוב
תולדות האתר
בשנת 1988 נפתח לראשונה באתר, תערוכה למורשת השומרונים.
קרמנצ'וג
היסטוריה
העיר נוסדה ככל הנראה, בשנת 1571. שמה מורכב משני חלקים: קרמן - סלע צור, שהוא הסלע שהעיר שוכנת עליו, וצ'ויו - ביטוי אוקראיני שמשמעותו היא 'אני שומע' ושבו נעשה שימוש כאשר ספני הדנייפר היו מזהים את סלעי הצור, בעת שהתקרבו לאזור. מאידך, לא ניתן לשלול אפשרות כי מקור השם הוא בשפה הטורקית, שבה משמעות השם היא 'מצודה קטנה'.
יהודים בקרמנצ'וג
היהודים הראשונים התיישבו בעיר לקראת סוף המאה ה-18. המידע הראשון על התיישבות יהודית בעיר, הוא משנת 1782. רשימת משלמי מיסי-גולגולת משנת 1801 מדברת על 454 יהודים במחוז קרמצ'וג. במסגרת מדיניות השלטון הרוסי, שעודדה את היהודים לעסוק במלאכות יצרניות, נפתח בעיר מפעל אריגה, אשר ב-1810 העסיק יהודים שמנו, יחד עם בני משפחותיהם, 232 נפשות. מפעל זה נסגר ב-1817. בהמשך, כתוצאה מהגירה מסיבית של יהודים שהגיעו לאוקראינה מהאזורים הצפון-מערביים של רוסיה, גדלה הקהילה במהירות, וב-1847 מנתה 3,475 נפשות. חמישים שנה מאוחר יותר, ב-1897 היו היהודים כ-50% מתושבי העיר ומנו כ-30,000 איש.
היהודים השתלבו בחיי העיר והיו גורם רב-משמעות בחיי הכלכלה והמסחר, במיוחד בתחומי הסחר בגרעינים ובעץ וכן בייצור הטבק, תוך שהם מחזיקים בבעלותם כעשר מנסרות-עץ וכמה מפעלי טבק.
ברירת שבטים
פיתוח התאוריה
ב-1954 הציג האימונולוג נילס ירנה תאוריה שטענה כי יש מגוון רחב של לימפוציטים בגוף לפני כל הדבקה. חדירתו של אנטיגן לגוף מסתיימת בהתאמתו של סוג אחד בלבד של לימפוציטים, ואותו לימפוציט מתחיל להתרבות ולייצר נוגדנים כנגד האנטיגן הפולש.
מגרון (מאחז)
המחלוקת הציבורית סביב המאחז
בנובמבר 2011 הודיע אביגדור ליברמן, שר החוץ ראש מפלגת "ישראל ביתנו", כי הימנעות מהריסת מגרון היא תנאי להמשך חברותה של מפלגתו בקואליציה. באופן דומה התבטא גם חבר הכנסת זבולון אורלב מסיעת הבית היהודי. שרים וחברי כנסת מהימין הביעו תמיכה בתושבי מגרון וקראו להסדרת מעמדו של המאחז.
יהודה פוליקר
פוליקר פרץ לתודעה הציבורית כסולנהּ ומנהיגהּ של להקת הרוק "בנזין" בשנות השמונים. לאחר פירוקה פנה לקריירת סולו מגוונת, המשלבת רוק, פופ ומוזיקה עממית יוונית. מלבד שירה, פוליקר גם מנגן במספר רב של כלים, מלחין, הן את שיריו שלו והן עבור אמנים אחרים. הוא כותב שירים, ואף עוסק בציור. חלק ניכר משיריו של פוליקר עוסק בהיותו דור שני לשואה ובטרגדיות אישיות שלו. ב-2019 נבחר להדליק משואה ביום העצמאות.
שנות ה-90
ב-1993 חבר פוליקר לריקי גל, והלחין את רוב שירי אלבומה "חפש בי", בהם "היי שקטה" שכתבה רחל שפירא והשיר "תפילות הילדים" שכתבו צרויה להב ושבא סלהוב על חייה של ריקי גל במסיון הפיני ירושלים.
העשור הראשון של המאה ה-21
ב-2003 יצא לפוליקר אלבום אוסף ראשון, "המיטב", בחברת NMC. לצד השירים המקוריים שלו ושל בנזין, נכללו באלבום גם מספר שירים שהוקלטו במיוחד עבורו, מתוכם הצליחו במיוחד השיר החדש "גג העולם" וגרסתו של פוליקר לשיר שהלחין ליהודית תמיר, "רומיאו". שני השירים זכו להשמעות רבות בתחנות הרדיו. באותו השנה, זכה פוליקר בזמר השנה במצעד הפזמונים השנתי של רשת ג'.
אנה מלובה
ביוגרפיה
מלובה נולדה בעיירה במחוז ירוסלבל ובילדותה התאמנה בהתעמלות אומנותית. לאחר סיום השכלתה התיכונית, היא החלה ללמוד רפואה במוסד הרפואי בירוסלבל.
בשנת 1993 מלובה השתתפה בתחרות היופי דוגמנית העל של פורד רוסיה, תחרות הבוחרת את הדוגמנית שתייצג את רוסיה בתחרות דוגמנית העל העולמית הנערכה במוסקבה. באותה שנה מלובה הייתה בין המועמדות בתחרות היופי המקומית "מיס וולגה", תחרות שבמסגרתה היא נבחרה לסגנית ראשונה. ההישג זיכה את מלובה בהעפלה לתחרות מיס רוסיה, שבמהלכה היא זכתה בתואר סגנית ראשונה.
ב-2010 נעצרה על החזקת סמים. ניהלה מערכת יחסים עם הקומיקאי גארי שנדלינג.
ג'ורג' וון לנגרקה מאייר
חבר הקבינט
אנקדוטה מעניינת הקשורה לטביעתה של הטיטניק, הייתה כאשר משרתו האישי של מאייר, ג'יימס אלי קנדל, העיר אותו באמצע הלילה, בניגוד להוראות מפורשות, כאשר הגיעו הידיעות על אירוע הטביעה. מאייר פיטר אותו בשל כך, לאחר מכן התנצל בפניו והחזירו לעבודתו.
האסון האווירי בצ'רקהי דאדרי
האסון האווירי בצ'רקהי דאדרי היה אסון תעופה שאירע בשמי צפון הודו ב-12 בנובמבר 1996, כאשר שני מטוסי נוסעים פגעו זה בזה ממערב לשדה התעופה הבינלאומי של העיר ניו דלהי, ועקב כך צללו והתרסקו על הקרקע. בתאונה נספו כל הנוסעים ואנשי הצוות שהיו בשני המטוסים – 349 אנשים. מבחינת מספר הנספים הייתה זו תאונת ההתנגשות האווירית החמורה ביותר שאירעה עד כה.
התאונה
שני המטוסים נעו זה מול זה באותו נתיב טיסה, אך בהתאם לנוהל שהיה נהוג בשדה התעופה אינדירה גנדי, היה עליהם לנוע בגבהים שונים שיבטיחו הפרדה בטוחה ביניהם: על מטוסים המתרחקים מן השדה מערבה לטוס בגובה של מספר זוגי של אלפי רגל, ועל מטוסים המתקרבים אליו ממערב היה לטוס בגובה של מספר אי זוגי של אלפי רגל.
דאגלס הייג
קריירה מוקדמת
בשנת 1886 הועברה יחידת ההוסרים השביעית למוצב בראג' הבריטי, מושבת האימפריה הבריטית אשר השתרעה על גבי כל תת-היבשת ההודית. בעוד הייתה היחידה מוצבת בהודו הבריטית, חיילים רבים נפלו לחיי הנאות ורבים נהגו גם להשתכר. הייג עם זאת סלד מחיי המותרות שהוצע לו מידי המצב החברתי בהודו ושמר על משמעת קפדנית אשר אפשרה לו לעלות בדרגות הקצונה עם הזמן לאורך שירותו. הייג הועלה בשנת 1891 לדרגת קפטן ואף שירת שנתיים בתור קצין במטה הפיקוד של ג'ון פרנץ', הוויקונט הראשון מאיפר, אשר באותה העת היה מפקד רגימנט ההוסרים. שירותו של הייג בהודו לא כלל מעורבות במערכה ורגימנט ההוסרים לא גויס להפיל מרידות בגבול המערבי של הראג', בקירוב לאמירות אפגניסטן, מדינת חסות בריטית אשר המבנה השלטוני הדל שלה אפשר פשיטות של מורדים באזור הגבול בעיקר בח'ייבר פח'טונח'ווה.
ללא מוצא (סרט, 1966)
ללא מוצא (באנגלית: Cul-de-Sac) הוא מותחן פסיכולוגי בריטי משנת 1966 אשר בוים על ידי הבמאי הפולני רומן פולנסקי, ונכתב יחד עם ז'ראר בראך. זהו סרטו השני של פולנסקי באנגלית.
קישורים חיצוניים
"ללא מוצא" - משחק מבוסס הסרט באתר מאגר משחקי חדרי בריחה 2019
מרכז הטניס של הפארק האולימפי (סיאול)
הטניס האולימפי של אולימפיאדת סיאול. כמו כן נערכו במרכז מספר התמודדויות של נבחרות קוריאה הדרומית במסגרת גביעי הדייוויס והפדרציה. כיום נערכת במרכז אליפות קוריאה הפתוחה. לאצטדיון המרכזי יש תכולה של 10,000 צופים.
הלמה של ברנסייד
ניסוח הלמה
כלומר - מספר המסלולים הוא הממוצע של גודלי ה-.
דוגמה
החבורה \ D_4 מורכבת מ 8 איברים: סך הכול קיבלנו:, כלומר, 102 כרטיסים שונים.
מועדון הרכיבה תורמוס עיא
מועדון הרכיבה תורמוס עיא הוא מועדון רכיבה על סוסים בעיירה הפלסטינית תורמוס עיא, שנמצאת בין רמאללה לשכם.
ממלכת גארו
וואנר לאנג דן באפשרות שממלכת גארו הייתה חלק מאנאראה, בדרך דומה שאנאראה הייתה חלק מממלכת דמות. בזמן שלטונו של הקיסר האתיופי יסחק הראשון, גארו נפרדה מאנאראה, והייתה ממלכת לוויין של אתיופיה. במהלך המאה ה-16, הקיסר סרצה דנגל שכנע את המלך לאמץ את הנצרות כדת הממלכה. במשך המאה ה-17, אתיופיה איבדה כל מגע עם מדינה זו, גארו הייתה צריכה להתמודד עם הגירת האורומו הגדולה במהלך הגירתם לאזור גיב, ובכך גודלה של הממלכה התכווץ באופן משמעותי.
מחליש (גנטיקה)
הרצף המחליש שבמתחם 1 מכיל מידע שעל פיו נוצר פפטיד המכיל טריפטופן. כמות גדולה של טריפטופן תאפשר לריבוזומים לתרגם את הרצף המחליש שבמתחמים 1 ו-2. כמו כן, כמות זו תאפשר למתחמים 3 ו-4 ליצור מבנה של סיכת ראש, שיגרום לסיום התעתוק של אופרון הטריפטופן. כיוון שהגנים המקודדים לחלבונים לא מתועתקים, לא מיוצר טריפטופן.
תעשיית חלל ברוסיה
תעשיית החלל הרוסית
על מנת לתאם את פעילויות החלל של המדינה, הוקמה ב-25 בפברואר 1992, סוכנות החלל הרוסית כשבמהלך התקופה הסובייטית, לא הייתה סוכנות מרכזית, אלא לשכות תכנון שהוכפפו למשרד לבניית מכונות כלליות של ברית המועצות. במידה מסוימת, זה המשיך בשנים הראשונות של הסוכנות, שסבלה מחוסר סמכות, ואילו לשכות התכנון נלחמו כדי לשרוד.
אפקוט
ההרפתקה האמריקאית
הביתן האמריקאי נקרא בעת הקמתו "בניין ההרפתקה האמריקאית" (The American Adventure Pavilion) בשנות ה-90 של המאה ה-20 שונה שם הבניין ל"בניין ארצות הברית" אולם בשנת 2005 הושב לביתן שמו המקורי. הבניין מתוכנן בסגנון קולוניאלי אמריקאי ומוצג בו המופע "ההרפתקה האמריקאית" המציגה את ההיסטוריה של ארצות הברית באמצעות אודיו אנימטקרוניקס. כמו כן מוצגת בבניין התערוכה "אולם הדגלים" המציגה דגלים שונים מההיסטוריה של ארצות הברית. בביתן מסעדה המגישה מזון אמריקאי טיפוסי, חנות וכן תיאטרון פתוח למופעים.
הממלכה המאוחדת
הביתן הבריטי בנוי בצורה של עיר אנגלית קטנה בסגנון ארכיטקטורה בריטית. כמו כן הביתן כולל גן מבוך קטן. בביתן מספר חנויות המוכרות תה, צעצועים וכן מזכרות של להקת הביטלס. במקום מסעדות המוכרות אוכל בריטי טיפוסי כגון פיש אנד צ'יפס.
קאנוניזציה (קדושים נוצרים)
קדוש
השלב הסופי בתהליך הקאנוניזציה הוא העלאה מדרגת "מבורך" ל"קדוש". לצורך כך, יש להוכיח שהמבורך ביצע נס (בנוסף לזה שהוכח בשלב הבירוך, במקרה שאינו מרטיר). הכרזה זו אומרת שהאדם ללא ספק נמצא בגן עדן. את היום שהוכרז כיומו של הקדוש ניתן לחגוג בכל רחבי העולם הנוצרי הקתולי (אך אין זו חובה). ניתן לבנות כנסיות לכבודו, והמאמינים הקתולים רשאים לחגוג ולציין את כבודו של הקדוש.
הכנסייה הפרוטסטנטית
על פי האמונה הפרוטסטנטית, מושג הקדושה בוטל לחלוטין, ואין קדושים נוצרים. הפרוטסטנטים אינם מעניקים כבוד מיוחד לאנשים שעברו קאנוניזציה לעומת אנשים רגילים שנפטרו ולא עברו תהליך של קאנוניזציה.
הנרי יוז וילסון
מלחמת העולם הראשונה
אחת מפעולותיו הראשונות של וילסון כרמטכ"ל הייתה שילוש כוח הטנקים מ-18,000 ל-46,000. בנוסף, "קידם" וילסון קצינים ותיקים, בעלי תפיסה מיושנת ושחוקים לפרישה והוביל קידום מהיר של קצינים צעירים. גם ידידותו ארוכת השנים עם הגנרל פוש, המפקד העליון של כוחות ההסכמה החל ממרץ 1918, הביאה תועלת רבה להבנה, אמון ופעילות מתואמת ומשותפת, שלקתה בחסר במהלך שנות המלחמה. וילסון עמד בראש צבא בריטניה ביום הניצחון בו נחתם הסכם הכניעה הגרמני, ב-11 בנובמבר 1918. כחודש לאחר מכן הוענק לו עיטור "אביר צלב-גדול של מסדר האמבט" יחד עם דרגת קצין גבוה בלגיון הכבוד הצרפתי ואות השירות המצוין. ביוני 1919 הועלה לדרגת פילדמרשל וקיבל תואר ברונט בסוף אותה שנה.
אירלנד
ב-21 בינואר 1919 התאספו עשרים ושבעה חברי הפרלמנט מסיעת שין פיין, בבניין העירייה בדבלין, והכריזו על הקמתו של ה"דאיל" (Dáil Éireann) - הפרלמנט האירי. הם חזרו על ההצהרה שהוקראה על מדרגות בניין הדואר במרד הפסחא (1916), וקבעו כי הם מקימים את הרפובליקה האירית. עוד באותו היום נהרגו שני שוטרים בריטים במחוז טיפררי. הייתה זו תחילתה של מלחמת העצמאות האירית.
הרצחו
ב-22 ביוני, פחות מארבעה חודשים לאחר שנבחר כחבר פרלמנט, התנקשו שני אנשי IRA בוילסון, כאשר שב לביתו שבלונדון אחר הצהריים מטקס בתחנת רחוב ליברפול. הרצח הכה בהלם את הבירה והצמרת הפוליטית הבריטית. הפרלמנט הבריטי התכנס מיד לישיבת אבל ומסיבה שהייתה אמורה להתקיים בנוכחות המלך ג'ורג' החמישי בוטלה. ועדת חירום של הקבינט דנה בהבטחת שלומם של אישי ציבור בהמשך. היה זה הרצח הפוליטי הראשון בבריטניה מאז רצח ספנסר פרסיבל ב-1812.
שונר
מאפיינים
בני סוג זה, בנוסף לברדלס, הם היחידים מבני משפחתם הנוהגים לצוד את טרפם בריצה ולא בעזרת ציד מהמארב. הם ניזונים מיונקים, מעופות ומדגים. הם חיים בדרך כלל לבד, אף שעשויות להיות קבוצות שיטיילו ויצודו יחד. ההזדווגות נעשית בסוף החורף. בהמלטה ממוצעת יש שגר של 2–4 גורים, שעליהם האם שומרת ומגוננת בקנאות.
מכשפת השני
פורס וורקס
צוות האוונג'רס מהחוף המערבי נאלץ להתפרק בבקשת קבוצת האוונג'רס הראשית, בטענה שסגל החברים המשתנה והמתקפות הרבות על מתחם הקבוצה גררו הוצאות כספיות רבות. חברי האוונג'רס מהחוף המערבי הפעילים ביותר - מכשפת השני, איירון מן, וונדר מן, סוכן ארצות הברית וספיידרוומן - ניתקו קשר עם קבוצת האוונג'רס במחאה, והקימו קבוצה מיליטנטית נפרדת בשם "פורס וורקס". בשילוב כוחותיה של ונדה ומחשב-על מיוחד שנבנה על ידי איירון מן, יכלו חברי הקבוצה לחזות מראש איומים פוטנציאליים ולהגיב אליהם. וונדר מן, שהצליח לשכנע את ונדה לענות לחיזוריו הרומנטיים, נהרג במשימה הראשונה של הצוות, מה שהוסיף להרעת מצבה הנפשי הרעוע של ונדה. הקבוצה הובלה בידי ונדה למשך זמן מה בטרם התפרקה לאחר קרב נגד קאנג הכובש, ו-ונדה הצטרפה מחדש לקבוצת האוונג'רס.
אוונג'רס נגד אקס-מן, האוונג'רס המופלאים
שובה של ונדה לקבוצת האוונג'רס תרם רבות למורל הקבוצה, שהייתה נתונה למצוד האקס-מן. בשל כוחותיה ומעשיה בעבר הייתה ונדה לחברת האוונג'רס היחידה שהטילה פחד ומורא בלבבות האקס-מן, וחברי האוונג'רס ניצלו זאת והשתמשו בקמעות מיסטיים על מנת ליצור את האשליה שהיא נוכחת בכל התגלות של חברי האוונג'רס. כאשר חברי האקס-מן חשדו שמדובר באשליה, התקיף נאמור את אחת מקבוצות האוונג'רס, אך הובס במהירות מכיוון שהיה מדובר בונדה האמיתית. מתקפתו של נאמור וצבא אטלנטיס על ואקאנדה הופסקה, גם היא, בידי ונדה. כוח הפניקס החל להשתלט בהדרגה על סייקלופס, עד שרצח את פרופסור אקסבייר ושאב את כוחותיהם של ארבעת הפניקסים האחרים כדי להפוך לפניקס האפל. ונדה והופ מתאחדות, ובאמצעות כוחותיהן המשותפים משמידות את כוח הפניקס, ובכך גם מתקנות את מאורעות "בית אם".
גילוי מוצאה האמיתי: הציר, הארץ הנגדית, מארוול החדשה והשונה
חודשים אחרי הקרב נגד תאומי אפוקליפס נחטפו ונדה, רוג והאבוק בידי כוחותיו של הגולגולת האדומה, ונלקחו למחנות ריכוז למוטאנטים באי ג'נושה. השלישייה הצליחה להימלט ושיחררה את מגנטו לקראת עימות נגד הגולגולת האדומה, במהלכו השתמש מגנטו בהורמון גדילה מוטאנטי כדי להרוג את רוב אנשיו של הגולגולת האדומה, ולחסל אותו במו ידיו. אולם, הישות אונסלוט ששכנה במוחו של אקסבייר התפרצה החוצה והתמזגה עם הגולגולת האדומה לכדי "אונסלוט האדום". הקבוצה הקטנה נלחמה באונסלוט האדום עד להגעתם של חברי קבוצות האוונג'רס והאקס-מן, ו-ונדה וגיבורים רבים הובסו בקרב נגד זקיפי סנטינל מיוחדים שעוצבו על ידי איירון מן תחת השפעת הגולגולת האדומה. אל המקום הגיעה לעזרה קבוצת נבלי-על בהנהגתו של מגנטו, בה היו חברים דוקטור דום, לוקי, מיסטיק וסייברטות' בין היתר. ונדה ודום הטילו על הגולגולת האדומה כישוף שנועד להפוך את צו מצפונו המוסרי, והצליחו להביס אותו - אלא שהכישוף השפיע על כל הנוכחים במקום, וכך גיבורי-על נעשו לנבלים, ולהפך. תחת השפעת כישוף ההיפוך יצאה ונדה להרוג את דוקטור דום כנקמה על מעשיו כלפיה בעבר. מגנטו ופייטרו הגיעו ללטבריה כדי לעצור בעדה, אך הובסו במהרה והוטל עליהם כישוף קטלני שנועד להשפיע על אלו הקשורים בקשרי דם לונדה. בשעה שהכישוף פגע אנושות בפייטרו, מגנטו לא הושפע ממנו כלל, וכך נחשף כי הוא לא אביהם האמיתי. דוקטור דום ניצל את ההתרחשות כדי לגייס לעזרתו את דוקטור וודו, שזימן את רוחו של אחיו להשתלט על גופה של ונדה ולהשתמש בגופה כדי לבטל את כישוף ההיפוך. הכישוף בוטל, ו-ונדה שבה לחיק חטיבת האוונג'רס המאוחדים.
משה יהושע העשיל אורנשטיין
ביוגרפיה
נולד בסטאנוב לרבי מרדכי זאב אורנשטיין. אמו הייתה בתו של רבי אליקים געציל מלוברטוב. בילדותו למד תורה מפי אביו. בגיל 13 התייתם והלך ללמוד יחד אחיו רבי יעקב משולם אצל רבי צבי הירש מזמושץ', מחבר שו"ת "תפארת צבי" ורב קהילות אה"ו. נישא לבתו של רבי יוסף הלוי מבראד, אב"ד גלוגא.
הספר נדפס לראשונה בלבוב, ב-1828, והוא חזר ונדפס בהלברשטאדט 1861, ווארשא 1892, פיטרקוב 1914, ניו יורק 1947, ירושלים 1960, תל אביב 1969.
אופטימוס פריים
את דמותו של אופטימוס פריים מדבב בעיקר פיטר קאלן, שדיבב אותו בסדרה המקורית. בעקבות הפקת סרט הלייב אקשן "רובוטריקים", קאלן שב לדבב אותו בסרטי ההמשך ובסדרות נלוות כדוגמת "רובוטריקים פריים".
רובוטריקים פריים
פריים והרובוטריקים שתחת פיקודו (ראטצ'ט, ארסי, באמבלבי, בולקהד וקליף ג'אמפר) קיבלו מקלט על כדור הארץ בידי ממשלת ארצות הברית אם הם ישמרו על העולם מפני השקרניקים. אולם, בפרק הפתיחה השקרניקים חוזרים, הורגים את קליף-ג'אמפר ושמים למטרה את בני האנוש ג'ק, מיקו ורפאל. מגהטרון גם הוא חוזר וכמעט הורג את אופטימוס ואת ראטצ'ט בעזרת אנרג'ון אפל ועדר של גופות סייברטרונים שהוחיו מחדש. בקרב בינו לבין מגהטרון על גשר חלל שנועד להעביר צבא אלמתים לכבוש את הארץ, אופטימוס מתגבר על מגהטרון ומותיר אותו למות בעוד הרובוטריקים משמידים את הגשר. אולם, אופטימוס מתוודה בפני ראטצ'ט שהוא עדיין מתאבל על מותו של מגהטרון מאחר שהיה לו ניצוץ של תקווה שניתן להחזירו לצד הטובים.
מעבר אליהו
בספטמבר 2011 אוזרח המעבר ועבר מאחריות צה"ל לשות מעברים יבשתיים.
Was mir behagt, ist nur die muntre Jagd, רי"ב 208
היסטוריה ומילים
זוהי הקנטטה החילונית המוקדמת ביותר של באך ששרדה עד ימינו. הוא הלחין וביצע אותה בעת שכיהן בתפקיד נגן עוגב ומנהל קונצרטים בבית התפילה הדוכסי בוויימאר. ככל הנראה היצירה הוענקה כמתנה על ידי מעסיקו של באך, הדוכס של ויימאר לשכנו, דוכס סאקסה-וייסנפלס שהיה צייד נלהב. בכל מקרה ידוע שבאך שהה בוייסנפלס בפברואר 1713 לרגל חגיגת יום ההולדת וביצע שם את היצירה.
אליפות אירופה בהתעמלות מכשירים לגברים
אליפויות
בעבר האליפויות נערכו בנפרד לבוגרים לנוער (כאשר התחרויות לבוגרים החלו ב-1955, ולצעירים ב-1978). התחרויות אוחדו בשנת 1996. בשנת 2005 נחנכה אליפות אירופה מאוחדת לשני מגדרים (נשים וגברים) - אך למתעמלים בכירים במיוחד. אליפויות אלו ממוספרות בנפרד מהאליפויות המגדריות, אך הן נחשבות לאליפויות אירופה לכל דבר ועניין.
Physical (שיר של אוליביה ניוטון-ג'ון)
ביקורת
השיר היה מועמד לפרס גראמי בקטגוריית "ביצוע הפופ הווקאלי הטוב ביותר – אישה" וזכה בפרס המוזיקה של בילבורד בקטגוריית "סינגל הפופ המוביל ביותר".
הצלחה מסחרית
מבחינת מכירות, זכה השיר להצלחה מסחרית ברחבי העולם. איגוד תעשיית ההקלטות האוסטרלי (ARIA) העניק לו את תואר הפלטינה, על מכירות של למעלה מ-100,000 עותקים במדינה. איגוד תעשיית ההקלטות הבריטי (BPI) העניק לו את תואר הכסף, על מכירות של למעלה מ-200,000 עותקים במדינה; אחד מהשירים הנשיים הנמכרים ביותר במדינה באותן השנים. איגוד תעשיית ההקלטות הקנדי (MC) העניק לו את תואר הפלטינה הכפולה וזאת, על מכירות של למעלה 200,000 עותקים במדינה. איגוד תעשיית ההקלטות האמריקאי (RIAA) העניק לו את תואר הפלטינה הכפולה גם כן, על מכירות של למעלה משני מיליון עותקים במדינה. בניו זילנד, נמכר בלמעלה מ-10,000 עותקים.
תקציר
נכון למאי 2021, מונה הצפיות של הקליפ עומד על למעלה מ-4.6 מיליון צפיות.
מורשת וגרסאות כיסוי
בשנת 2021 הוציאה הראפרית דוג'ה קאט ביחד עם הזמרת סיזה את השיר "Kiss Me More" שדגם צלילים מ-"Physical".
נמרון
מאפיינים
לסוג הנמרון פרווה מנומרת, וצבעים הדומים לצבעי הקרקע הנעים בין חום חיוור לחום בהיר ואפור. אוזניהם הקטנות מעוגלות, הנחיריים שלהם מופרדות לגמרי ויש להם פחות כרומוזומים מאשר לחתולים האחרים.
קרב קלושינו
קרב קלושינו (ברוסית: Битва при Клушине, בפולנית: Bitwa pod Kłuszynem) נערך בין צבא רוסיה הצארית לבין כוחות האיחוד הפולני-ליטאי ב-4 ביולי 1610, במסגרת מלחמת רוסיה–פולין ובמהלך תקופת הצרות, והסתיים בניצחון פולני מכריע.